
NUMMER    12 


15.  JUNI  1933 


82.  AARGANG 


EVOLUTIONENS  UKENDTE  GUD. 

Af  Ældste  John  A.  Widtsoe,  af  de  Tolvs  Raad. 

Materialismens  stadige  Tilbagetog  i  Lyset  af  fremadskri- 
dende Kundskab  og  voksende  Forstaaelse  er  et  lovende  Tegn 
midt  i  Verdensdepressionen.  Vore  økonomiske  og  sociale 
Onder  kan,  saavel  som  vor  religiøse  Forvirrethed,  kun  finde 
endelig  Løsning  indenfor  Sandhedens  Grænser.  Den  alvorlige 
Forsknings  Aand,  der  er  ved  at  give  den  Opfattelse  Døds- 
stødet, at  Universet  kun  er  Udtryk  for  materiel  Kraft  og 
Styrke,  vil  i  Tidens  Løb  forvandle  det  nuværende  Kaos  paa 
Jorden  til  Orden  og  Fred. 

De  ledende  Tænkere  paa  Naturvidenskabens  Omraade  — 
Kemikere,  Fysikere  og  Astronomer  —  er  næsten  alle  kommet 
til  den  Slutning,  at  andre  Begreber  end  de  saakaldte  mate- 
rielle Kræfter,  som  er  under  Menneskets  Kontrol  saasom 
Lys,  Varme  eller  Elektricitet,  kræves  for  at  kunne  forklare 
Livets  Mysterier.  Mere  og  mere  drives  disse  Sandhedssøgere 
af  deres  egne  Opfindelsers  Logik  til  at  anerkende  en  univer- 
sel Intelligens'  Virksomhed  gennem  alt,  hvad  der  er  kendt 
for  Mennensket.  En  af  de  største  britiske  Videnskabsmænd 
har  paa  træffende  Maade  fremsat  denne  Anskuelse  ved  at 
sige,  at  for  ham  er  Universet  ligesom  »en  stor  Tanke«. 

I  Biologien  har  Omslaget  været  langsommere,  men  allige- 
vel meget  distinkt.  Zoologer  og  Botanikere  har  klynget  sig 
til  de  lette,  men  dog  tvivlsomme  Forklaringer  om  Forandring 

af  Livet  og  Livsformerne  gennem  den  evolutionære  Hypoteses 
Principper,  der  blev  fremsat  for  nogle  faa  Aartier  siden,  og 
som  blev  antaget  som  en  Kendsgerning  af  Tusinder  af  Men- 
nesker Verden  over,  der  søgte  efter  enhver  simpel  Formel,  der 
var  støttet  af  Videnskabens  ærefrygtindgydende  Navn.  Det 
biologiske  Studiums  Verden  er  imidlertid  blevet  tvunget  til 
at  trække  sig  tilbage  fra  sin  tidligere  snævre,  næsten  meka- 
niske Stilling,  der  foregav  at  ville  forklare,  hvorfor  der  sker 
noget  i  de  levende  Væseners  Verden.  Darwinismen  som  saa- 
dan  har  skuffet  sine  Tilhængere  og  er  i  store  og  væsentlige 
Træk  blevet  forandret.  De  andre  ledende  Eksemplers  For- 
klaring om  Livsfænomenernes  Oprindelse  er  ligeledes  fundet 
at  være  utilstrækkelige.  Med  Undtagelse  af  en  bedre  Opfat- 
telse af  Evolutionens  Faktorer,  har  Videnskaben,  siden  Dar- 
win, kun  bidraget  lidt  til  Menneskets  Kundskab  om  Livs- 
aasagerne  eller  Livsformerne. 

Verdens  ypperligste  Evolutionsforsker,  Dr.  Henry  Fairfield 
Osborn,  Direktør  for  det  »Amerikanske  Museum  for  Natur- 
Historie«,  giver  en  meget  virkningsfuld  Forklaring  i  en  Artikel 
om  »Darwinismens  nylige  Genoplivelser« : 

»50  Aars  fortsat  og  meget  nøje  Undersøgelse,  ofte  af  den 
møjsommeligste  og  mest  trættende  Art  ....  har  kun  bestyr- 
ket min  Ungdoms  Overbevisning,  at  de  dybereliggende  Aar- 

sager  til  Evolutionen  er  fuldstændig  ukendte (De)  maa 

være  nogenlunde  af  den  samme  Natur  som  Newtons  Tyngde- 
lov. Vi  kan  ganske  vist  studere  nogenlunde  alle  dens  Virke- 
maader  og  Love  og  være  i  Stand  til  at  formulere  dem  i  De- 
tailjer  ....  men  vi  kan  maaske  aldrig  lære  selve  Tingens 
dybereliggende  Natur  at  kende.« 

Dette  er  en  glimrende  Udtalelse  af  en  ærlig,  frygtløs  Sand- 
hedssøger. Det  er  en  Erkendelse  af,  at  Evolutionen  ikke  ken- 
der noget  til  Livets  Væsens  Begyndelse  eller  af  de  Kræfter, 
der  driver  Livet  fremad. 

Dog  maa  der  være  en  Grund  eller  Grunde  til  alt;  og  disse 
første,  fundamentale  Aarsager  kan  ikke  helt  være  udenfor 
Menneskets  Rækkevidde  og  Forstaaelse,  ellers  vilde  Søgen 
efter  Sandhed  i  det  store  og  hele  være  frugtesløs.  Man  bliver 
tilskyndet  til  at  omskrive  Apostlen  Paulus:  »I  Evolutionens 
Mænd,  jeg  ser,  at  I  er  alt  for  begrænsede  i  Eders  Synspunk- 
ter. For  som  jeg  læser  Eders  Skrivelser,  finder  jeg,  at  I  taler 
om  en  ukendt  Aarsag.  Hvem  I  derfor  uvidende  passerer  forbi, 
ham  forkynder  jeg  til  Eder.  Den  ukendte  Aarsag  er  den  Gud, 
som  skabte  Jorden  og  alle  Ting  deri,  i  hvem  vi  lever,  bevæges 
og  har  vort  Væsen.« 

Intelligens,  der  gennemtrænger  alle  levende  og  livløse  Ting, 
forklarer  bedst,  og  kun  Intelligens  forklarer  tilfredsstillende 

Universets  Mangfoldighed,  Orden  og  Udvikling.  De  vise  Mænd 
af  i  Dag  som  af  i  Gaar  er  kommet  til  denne  Slutning.  Perioder 
af  Vantro  er  altid  blevet  kuldkastet  af  den  triumferende  Tros 
Tidsaldre.  Videnskab,  Nutidens  intellektuelle  Glorie,  er- 
klærer, at  et  Univers,  der  er  underkastet  Lov,  maa  være  et 
Produkt  af  Intelligens. 

Hvor  der  er  Intelligens,  maa  der  være  en  Personlighed, 
hvorfra  den  stammer.  Evnen  til  at  dirigere  kommer  fra 
Hjernen,  i  dette  Tilfælde  fra  den  største  Hjerne;  og  Hjerne  og 
Sjæl  kan  ikke  være  upersonlig.  Den  ukendte  Aarsag  i  Evo- 
lution er  Guds  intelligente,  stadig  virkende  Styrelse  af  Livet. 
Dette  Synspunkt  undergraver  ikke  Fornuften,  ej  heller  for- 
mindsker det  Glorien  af  det,  Mennesket  har  opnaaet;  det  løf- 
ter snarere  Sandhedssøgeren  op  i  et  højere  Plan  og  giver  ham 
større  Magt  og  Evne;  for  den,  der  forstaar  og  er  klar  over  sin 
Plads  i  Universet,  kan  bedst  bruge  sine  Talenter. 

De  Sidste  Dages  Hellige  har  altid  lært  om  Guds  Eksistens 
og  hans  intelligente  Styrelse  af  Universet,  og  at  Mennesket  er 
i  Besiddelse  af  Gud-givne  Evner  til  at  udforske  for  bestandig 
Guds  Riges  Værk. 

Den  sande  Gud,  Aarsagen,  der  ligger  bag  ved  alle  Fæno- 
mener, behøver  ikke  at  være  ukendt.  For  at  finde  ham  be- 
høver man  kun  at  søge  alvorligt  og  ydmygt. 


DEN  DANSKE  MISSION. 

KØBENHAVNS  DISTRIKTS  FORAARSKONFERENCE. 

Foraarskonferencen  i  Københavns  Distrikt  blev  afholdt  i 
Dagene  19. — 21.  Maj.  Konferencen  blev  Traditionen  tro  aabnet 
med  en  Koncert,  der  i  alle  Henseender  var  vellykket.  Koret 
dirigeredes  af  Ældste  Valdemar  Jacobsen  og  med  Niels  Hen- 
riksen ved  Orglet.  I  en  Pause  benyttede  Missionspræsident 
Holger  M.  Larsen  Tiden  til  at  tale  til  de  tilstedeværende. 

Konferencen  fortsattes  Søndag  Morgen  den  21.  Maj  med  et 
Præstedømsmode,  der  var  under  Ledelse  af  Missionspræsi- 
denten.  Dette  Møde  var  af  meget  opbyggende  Karakter,  idet 
mange  Ting  henhorende  til  Evangeliet  blev  drøftede.  Især 
omtaltes  Visdomsordet  og  Nødvendigheden  af  at  efterleve 
det;  Missionspræsident  Holger  M.  Larsen  besvarede  forskel- 
lige Spørgsmaal,  der  blev  fremsat  af  Brødrene. 

Det  næste  Møde  blev  afholdt  Kl.  10  og  var  viet  til  Præste- 
dømmets Arbejde.  Konferencens  Møder  lededes  af  Distrikts - 
præsident  Claude  E.  Bird.  Der  aabnedes  med  Afsyngelse  af 
Salmen  »Hvilken  smuk  og  yndig  Morgen«,  hvorefter  der  var 

Bøn  af  Ældste  Enock  Andersen.  Dernæst  blev  »Kom  alle  I 
Guds  Mænd«  afsunget.  Der  var  derefter  korte  Taler  af  Howard 
Larsen  og  Poul  Nielsen.  Korlektien,  som  bestod  af  den  femte 
og  sjette  Trosartikel,  blev  læst  af  Distriktspræsidenten. 
Broder  Edmund  Kaiser  talte  over  Emnet  »En  Præsts  Pligt 
mod  sin  Gren«.  En  Orgelsolo  ved  Missionær  Richard  L.  Chri- 
stensen. Ældste  Jens  P.  Hansen  og  Broder  Richard  Nielsen 
talte  henholdsvis  over  »Hvad  kan  jeg  gøre  for  at  hjælpe  til 
med  at  opbygge  mine  Præstedømsmøder«  og  »Hvorledes  kan 
de  lokale  Medlemmer  af  Præstedømmet  hjælpe  til  med  at  for- 
kynde Evangeliet?«  Til  Afveksling  sang  Broder  Valdemar 
Jacobsen  en  Solo.  Søster  Thora  Petersen  behandlede  Emnet 
»Hvorledes  kan  Mødrene  hjælpe  vore  Missionærer?«  Derefter 
blev  der  opført  en  Dramatisering  af  Skriftet  »Den  fremmede 
fra  Vesterlandet«  af  fire  Brødre.  Efter  Bemærkninger  af  Mis- 
sionspræsident  Holger  M.  Larsen  blev  Mødet  afsluttet  med 
Afsyngelsen  af  Salmen  »Hav  Tak  for  Profeten«.  Taksigelse 
ved  Broder  Figat  Breum  jun. 

Eftermiddagens  Møde  afholdtes  Kl.  2  og  var  overgivet  til 
den  Kvindelige  Hjælpeforening.  Der  aabnedes  med  Sangen 
»Guds  Aand  som  en  Ild«.  Bon  af  Søster  Laura  Hansen.  Der- 
næst blev  Sangen  »Der  er  Skønhed  her  paa  Jord«  afsunget. 
Søster  Eva  M.  Giertsen  talte  over  Emnet  »Den  interessanteste 
teologiske  Lektie,  der  er  givet  i  Aarets  Løb«.  Gleaner- Pigernes 
Kor  sang  til  Afveksling  den  smukke  og  inspirerende  Sang 
»Har  jeg  gjort  noget  godt?«  Søster  Thyra  Andersen  talte  over 
»Den  bedste  Litteraturlektie,  der  er  givet  i  Aarets  Løb«.  Der- 
efter sang  Koret  »Kristi  Kærlighed«.  Søster  Ida  Rasmussen 
talte  over  Emnet  »Den  bedste  Lektie  i  social  Tjeneste,  der  er 
givet  i  Aarets  Løb«.  Præsidentinden  for  den  Kvindelige 
Hjælpeforening,  Søster  Thora  Petersen,  aflagde  Rapport  over 
Tilstanden  i  Foreningen.  Til  Slut  var  der  Bemærkninger  ved 
Søsler  Rachel  S.  Larsen  og  Missionspræsident  Holger  M.  Lar- 
sen. Præsident  Larsen  præsenterede  Kirkens  Autoriteter  for 
de  tilstedeværende  Søskende  til  Opholdelse  i  deres  Tro  og 
Bønner.  Der  sluttedes  med  Salmen  »Foraaret  atter  med  duf- 
tende Vinde«. 

Konferencens  sidste  Møde  afholdtes  om  Aftenen  Kl.  7.  Der 
aabnedes  med  Afsyngelse  af  Salmen  »Priser  Pofeten«.  Bøn  af 
Ældste  Thorvald  Bregentoft.  Koret  sang  »Rejs  Eder  I  Folk«. 
Aftenens  forste  Taler  var  Ældste  Orson  B.  West,  der  talte 
over  Emnet  »De  Sidste  Dages  Helliges  Opfattelse  af  Nadve- 
ren«. Til  Afveksling  en  Sang  af  Koret.  Den  næste  Taler  var 
Distriktspræsident  Claude  E.  Bird,  der  behandlede  Emnet 
»Er  Myndighed  nødvendig  for  at  forkynde  Evangeliet«.  Til 
Afveksling  spillede  Broder  Niels  Henriksen  en  Orgelsolo 
»Foraarets  Komme«.  Derefter  talte  Missionssekretær  Floyd  S. 


Petersen  ganske  kort  til  Forsamlingen.  Til  Slut  talte  Mis- 
sionspræsident  Holger  M.  Larsen,  som  blandt  andet  benyttede 
Lejligheden  til  at  takke  Ældsterne  Claude  E.  Bird  og  Floyd 
S.  Petersen,  som  samme  Dag  var  blevet  afløst  fra  deres  Ar- 
bejde i  Missionens  Tjeneste,  for  det,  de  havde  udført  paa 
deres  Mission.  Til  Slut  sang  Koret  »Hosianna«.  Taksigelse  ved 
Ældste  Leland  M.  Olsen.  O.  B.  W. 

BESØG  PAA  BORNHOLM. 

Vi  har  lige  helligholdt  Pinsen  til  Minde  om  den  Hellig- 
aands  Udgydelse  over  Apostlene  i  fordums  Dage,  men  jeg  har 
ikke  i  lang  Tid  følt  den  Helligaands  Udgydelse  i  større  Grad 
end  ved  et  Besøg  paa  Bornholm.  Vi  forsamledes  i  Søster 
Andrea  Svendsens  Hjem  i  Rønne,  Onsdag  den  7.  Juni.  Søster 
Svendsen,  som  er  over  90  Aar  gammel,  var  sengeliggende, 
men  vi  samledes  omkring  hendes  Seng,  de  fire  trofaste  Med- 
lemmer, Broder  Andersen,  79  Aar,  hans  Hustru,  der  netop 
fyldte  77  Aar  den  Dag,  Søster  Svendsen,  90  Aar,  og  hendes 
Datter,  Søster  Rømer,  som  er  66  Aar,  min  Datter  Lillian  og 
jeg  selv.  Vi  sang  flere  Sange  og  havde  Anledning  til  at  høre 
Vidnesbyrd  fra  disse  gamle,  trofaste  Søskende;  det  var  en 
Glæde  at  høre  dem  bære  deres  Vidnesbyrd  om  Evangeliets 
Sandheder. 

De  har  alle  være  Medlemmer  af  denne  Kirke  i  mange  Aar, 
og  selv  om  det  er  sjældent,  at  de  faar  Besøg  af  en  Missionær, 
er  de  dog  trofaste  og  glæder  sig  i  Evangeliet. 

De  afholder  et  lille  Møde  hver  Onsdag  Aften  og  taler  om 
det  glade  og  frelsende  Budskab.  Det  er  en  Opmuntring  at  høre 
deres  Vidnesbyrd  og  at  føle  den  gode  Aand,  som  gør  sig  gæl- 
dende i  denne  lille  Gren.  De  føler  sig  saa  ene  og  forladt,  men 
glæder  sig  ved  Evangeliet  og  sætter  al  deres  Trøst  til  Herren. 

Det  sidste,  de  sagde  til  mig  ved  min  Afrejse,  var:  »Oh,  hvor 
maa  Søskende  dog  paaskønne  deres  gode  Forsamlingsbyg- 
ninger  og  de  gode  Møder,  der  kan  afholdes  i  de  store  Grene.« 

Søskende  paa  Bornholm  sender  deres  bedste  Hilsener  og 
Ønsker  til  alle  deres  Brødre  og  Søstre  i  hele  Danmark. 

»Søskende  i  Rønne.  Tak  for  Eders  Trofasthed  mod  Evan- 
geliet. Herren  velsigne  og  bevare  Eder.«  H.  M.  L. 


DEN  NORSKE  MISJON. 

VÅRKONFERANSEN  I  TRONDHEIM  DISTRIKT 
13.  OG  14.  MAI  1933. 
Konferansen  blev  åpnet  med  offentlig  møte  lørdag  aften 
kl.  8x/2.  Tilstede  var  følgende  autoriteter:  Misjonspresident 

Hyrum  D.  Jensen,  str.  Margaret  A.  Jensen,  distriktspresident 
Olaf  H.  Vogeler  og  eldste  Earl  V.  Hansen. 

Molet  blev  ledet  av  distriktspresident  Olaf  H.  Vogeler  og 
åpnedes  med  sangen  »Priser  Profeten«.  Bønn:  eldste  John 
Øien.  Hvorefter  sangen  »Fra  himlens  høie  hverv«  blev  av- 
sunget.  President  Vogeler  foreslog  kirkens  og  misjonens 
generalautoriteter  til  opholdelse  i  de  Helliges  tro  og  bønner, 
hvilket  blev  enstemmigt  vedtatt. 

Forstander  Sverre  Kristiansen  holdt  velkomsttalen  og  ut- 
talte  ønsket  om  en  vellykket  konferanse.  Str.  Anna  Andersen 
sang  en  solo  »O,  bliv  hos  mig«.  Str.  Margaret  A.  Jensen  talte 
om  »Omvendelse  og  Tilgivelse«,  president  Vogeler  var  tolk. 
Str.  Ester  Rokke  deklamerede  et  stykke  »Fred«.  Koret  sang 
»Lad  ei  ditt  hjerte  tvile«.  Eldste  Earl  V.  Hansen  bar  sitt  vid- 
nesbyrd, hvorefter  str.  Lagértha  Kristiansen  og  president 
Olaf  H.  Vogeler  sang  en  duett  »Jeg  er  fremmed«.  Distrikts- 
president Olaf  H.  Vogeler  talte  om  »Lydighet«.  Resten  av 
Tiden  blev  benyttet  av  misjonspresident  Hyrum  D.  Jensen. 

Møtet  sluttet  med  sangen  »Når  skal  vort  øie«.  Takksigelse 
ved  br.  Georg  Johansen. 

Tilstede  var  54. 

Søndag  morgen  kl.  IOV2  avholdt  søndagsskolen  sin  kon- 
feranse, under  ledelse  av  distriktspresident  Olaf  H.  Vogeler. 
Efter  de  vanlige  åpningsøvelser  talte  Rolf  Karlsen  om  »Eli 
og  Samuel«,  og  br.  Roy  Kristiansen  talte  om  »Tjenerne  og 
talentene«  (hver  21/2  min.).  Nadveren  blev  administrert  og  ut- 
delt,  hvorefter  et  godt  program  blev  utført  av  barneklassen 
og  seniorklassen. 

Tilstede  var  40. 

Søndag  middag  kl.  12V2  blev  et  møte  avholdt  for  de  for- 
skjellige  organisasjoners  funksjonærer,  hvor  misjonspresident 
Hyrum  D.  Jensen  gav  råd  og  instruksjoner. 

Tilstede  var  29. 

Søndag  aften  kl.  7  blev  offentlig  møte  avholdt  i  Bonde- 
heimens  festsal.  Møtet  blev  ledet  av  distriktspresident  Olaf  H. 
Vogeler  og  åpnedes  med  sangen  »Hør  i  din  Enbårnes  navn«. 
Bønn:  Forstander  Sverre  Kristiansen.  Sang:  »O  min  Fader  du 
som  troner«.  President  Olaf  H.  Vogeler  bød  forsamlingen  vel- 
kommen, hvorefter  misjonspresident  Hyrum  D.  Jensen  talte 
til  en  meget  interessert  og  opmerksom  forsamling  over  em- 
net »Livet  efter  døden  —  evig  giede  —  evig  pine«.  Sangen: 
»O,  Bønnestund«  blev  avsunget.  Takksigelse  ved  eldste  Earl 
V.  Hansen.  Sang:  »Fra  Himlens  høie  hvelv«. 

Tilstede  var  200. 

Sange  ved  alle  konferansens  møter  blev  utført  av  koret, 
under  president  Olaf  H.  Vogelers  ledelse. 

Hyrum  D.  Jensen, 
Misjonspresident. 


VOR  OPBYGGELSE  AF  PRÆSTEDØMS- 
MØDERNE. 

Af  Ældste  A.  V.  Haun,  Aarhus. 

Vi  Sidste  Dages  Hellige  hylder  den  Lære,  at  det  ligesom 
paa  Kristi  Tid  er  nødvendigt  for  Menigmand  at  optage 
Præstegerning,  uanset  om  han  er  lærd  eller  ej.  Vi  véd,  at  ikke 
uddannede  Mænd  staar  daarligt  rustede  til  at  lære  andre  om 
guddommelige  Ting,  som  de  maaske  ikke  selv  har  den  fulde 
Kundskab  om.  Man  har  ikke  Lov  til  at  forlade  sig  paa  Her- 
rens Vejledning,  hvis  man  ikke  igennem  Studier  gør  sig  for- 
tjent til  denne  Vejledning.  Præstedømsmødernes  Hensigt  er 
at  gøre  Præstedømmets  Medlemmer  egnede  til  at  optage  den 
Gerning,  deres  Kald  fører  med  sig.  Ved  at  tage  livlig  Del  i 
Præstedømsmødernes  Lektiearbejde  erhverver  vi  os  derigen- 
nem de  Kundskaber,  som  betinger,  at  Gud  vil  give  os  sin 
Aands  Vejledning,  naar  vi  staar  frem  for  at  tolke  hans  Evan- 
geliums Principper.  Og  Følgen  deraf  er  igen,  at  de,  der  hører 
paa  os,  vil  føle  sig  mere  overbeviste  om  vore  Ords  Rigtighed, 
fordi  de  mærker,  at  vor  Tale  er  underbygget  paa  den  solide 
Maade,  der  røber  Talerens  Kendskab  til  det,  han  taler  om. 
Og  uden  Kendskab  til  Principperne  er  det  os  selvfølgelig 
umuligt  at  bibringe  andre  en  klar  Forstaaelse  af  dem,  sam- 
tidig med  at  vi  slet  ikke  er  i  Stand  til  at  holde  en  Tale,  der 
har  nogen  Værdi  i  sig.  Derfor  er  det,  at  vi  i  Præstedøms- 
møderne  optager  saadanne  Emner,  der  kan  udvikle  vore 
Kundskaber,  fremme  vore  oratoriske  Evner  samt  lære  os  at 
skabe  den  gode  Aand  i  vore  Møder,  der  betyder  fuldt  Udbytte 
af  disse  for  os  alle. 

Jeg  benævner  det  maaske  forkert,  naar  jeg  siger  vi,  da  mit 
Emne  var:  »Hvad  kan  jeg  gøre  for  at  hjælpe  til  med  at  op- 
bygge mine  Præstedømsmoder«,  men  dette  Spørgsmaal  har 
jo  Bud  til  enhver  af  os,  som  besidder  Præstedømmet,  og  der- 
for berettiger  det  mig  i  nogen  Grad  til  at  sige  vi. 

Hvis  vi  vilde  huske  paa,  naar  vi  samles  til  Præstedøms- 
møderne,  at  vi  er  der  i  Egenskab  af  Præster  i  Jesu  Kristi 
Kirke,  med  Fuldmagt  og  Myndighed  til  at  forrette  de  Ting, 
der  hører  Præstedømmet  til,  kunde  vi  vise  en  større  Grad  af 

Alvor  og  Ydmyghed,  end  Tilfældet  som  Regel  er.  Hvor  ofte 
samles  vi  ikke  til  Møde  med  Følelsen  af,  at  det  blot  for  de 
Tilstedeværende  gælder  om  at  faa  Tiden  til  at  gaa  paa  den 
bedste  og  mest  fornøjelige  Maade,  uden  at  de  tænker  over,  at 
Guds  Aand  ikke  kan  være  tilstede,  hvor  der  ikke  er  Betingel- 
ser skabt  for,  at  den  kan  trives  og  være  os  alle  til  Gavn.  Der 
er  ikke  i  Præstedømsmøderne  Rum  for  Emner,  der  er  Evan- 
geliet uvedkommende,  ligesom  der  ikke  i  nogle  af  vore  Møder 
burde  tolereres  andre  Ting  end  dem,  der  var  Gud  velbehage- 
lige. Det  er  derfor  min  Pligt  at  gøre,  hvad  jeg  kan,  for  at  de 
Præstedømsmøder,  jeg  deltager  i,  kan  blive  saa  interessante 
som  muligt,  ikke  alene  for  mig  selv,  men  ogsaa  for  mine 
Brødre,  og  det  sker  bedst  ved  at  tage  livlig  Del  i  Lektie- 
arbejdet,  ved  at  fremkomme  med  Spørgsmaal  vedrørende 
Lektien,  som  er  i  Stand  til  at  afføde  en  lærerig  Diskussion, 
eller  afgive  Svar  paa  Spørgsmaal,  fremsat  af  andre  Brødre, 
hvorigennem  alle,  der  er  til  Stede,  kan  lære  om  Ting,  de  ellers 
ikke  havde  Kendskab  til.  Aanden  i  et  religiøst  Møde  skabes 
af  Deltagerne  i  Mødet,  og  hvad  afholder  vi  Møder  for?  Er  det 
ikke  for  at  blive  belærte  eller  opbyggede  samt  for  at  prise 
Gud  i  Sang  og  Bøn.  Vort  Samfund  spænder  over  flere  Grene 
af  Missionsarbejde  end  andre  Samfund,  og  man  kan  maaske 
nok  til  Tider  spørge  sig  selv,  hvad  dette  eller  hint  nu  skal 
være  godt  for,  men  vi  maa  da  aldrig  tabe  Maalet  af  Syne, 
men  huske,  at  der  er  intet  i  vor  Religionsdyrkelse,  som  ikke 
har  sin  Betydning,  og  at  de  Mænd,  der  leder  og  styrer  vor 
Kirke,  grundet  paa  deres  Inspiration  kan  skue  længere  frem 
end  vi  og  derfor  arbejde  paa  længere  Sigt  og  med  fjernere 
Maal  for  Øje,  end  vi  maaske  i  Øjeblikket  kan  indse  og  for- 
staa.  Alt  dette  i  Forening  maa  faa  mig  og  andre  Medlemmer 
af  Præstedømmet  til  at  forstaa  Betydningen  af  at  være  med 
til  at  opbygge  ikke  alene  vore  Præstedømsmøder,  men  alle  de 
Møder,  vi  deltager  i,  at  de  maa  blive  udviklende  for  vore 
Kundskaber  og  opbyggende  for  vort  Sind,  saa  vi  maa  staa 
særdeles  godt  rustede  til  at  optage  det  Arbejde,  som  følger 
dem,  der  holder  Præstedømmet  i  Jesu  Kristi  Kirke  af  Sidste 
Dages  Hellige. 

(Uddrag  af  Tale  holdt  Søndag  7.  Maj  1933.) 

HVORLEDES  KAN  MØDRENE  HJÆLPE 
VORE  MISSIONÆRER. 

Af  Søster  Margrethe  Sørensen,  Aalborg. 

Da  jeg  fik  dette  Spørgsmaal  givet  mig  som  Emne,  syn- 
tes jeg,  at  Svaret  kom  til  mig  med  det  samme,  nemlig:  »Ved 
at  være  mod  Missionærerne  som  vi  vilde  være  mod  vore  egne 
Sønner.«  Vi  ved  alle  sammen,  at  vore  Drenge  trænger  til 
vor  Hjælp  paa  mange  forskellige  Maader.  Mest  tror  jeg  dog 
de  trænger  til  en  Moders  Forstaaelse  og  Venlighed.  Hvad  er 
der  i  Vejen  for  at  vi  kan  give  Missionærerne  det  samme? 
Intet.  Mange  vil  maaske  sige:  »Aa,  hvad  tror  I  en  Missio- 
nær bryder  sig  om  min  Forstaaelse  og  Venlighed?«  Jo,  det 
er  netop  det  han  gør.  Hvordan  tror  I  en  Missionær  føler, 
naar  han  en  hel  Dag  har  gaaet  fra  Dør  til  Dør^og  uddelt 
Skrifter  —  mange  Steder  er  han  maaske  blevet  jaget  bort 
med  vrede  Ord,  andre  Steder  maaske  haanet  —  da  var 
det,  at  vi  Mødre  skulde  være  saadanne,|at  de  vidste  hvor 
de  kunde  gaa  hen  for  atffinde  Forstaaelse,  og  hvor  de  kunde 
tale  om  det  Evangelium,  som  saa  mange  forkaster. 

»Hvorledes  kan  vi  Mødre  hjælpe  Missionærerne  i  deres 
Arbejde?«  Ja,  det  er  mest  vore  Mænd,  der  har  Lejlighed 
til  at  arbejde  sammen  med  Missionærerne.  Hvorledes  kan  vi 
da  hjælpe  dem?  Jo,  vi  kan  som  Husmødre  invitere  dem 
til  vort  Hjem,  og  vi  kan  gøre  det  saa  ofte  vi  vil.  Vi  lærer 
derved  Missionærerne  bedre  at  kende,  og  vore  Mænd  faar 
mere  Kundskab  og  Forstaaelse  af  Missionærerne,  og  vil  der- 
ved bedre  være  i  Stand  til  at  arbejde  sammen  med  dem. 

Det  er  saa  let  for  os  at  sige:  »Den  Missionær  er  saadan 
og  saadan,  og  han  gør  det  og  det  —  og  det  synes  vi  slet 
ikke  om.«  Lad  os  da  huske,  at  Missionærerne  —  hvad  enten 
de  er  Distriktspræsidenter  eller  Missionspræsidenter  eller  slet 
og  ret  Missionærer  —  saa  er  de  allesammen  kun  Menne- 
sker ligesom  os.  Vi  har  ingen  Grund  til  at  mene,  at  de 
skal  være  fuldkomne,  fordr.de  er  kaldet  til  at  være  Missio- 
nærer. Nej,  de  har  akkurat  det  samme  at  kæmpe  med, 
som  vi  andre  har,  og  vi  maa  altid  huske  paa,  at  naar 
Missionærerne  beder  os  om  at  gøre  noget,  da  er  det  ikke 
for  dem  personligt,  men  for  Kirken,  og  vi  skulde  altid  være 
villige  til  at  hjælpe,  og  aldrig  modarbejde  dem.  Der  har 
vi  Mødre  en  Lejlighed  til  at  hjælpe,  nemlig  ved  at  lære 
vore  Børn  at  respektere  Missionærerne.  Aldrig  skulde  vi  tale 
nedsættende  eller  dadlende  om  Missionærerne,  og  især  ikke 
naar  vore  Børn  er  til  Stede.  Naar  vore  Børn  fra  de  er  smaa, 
lærer  at  se  op  til  Kirkens  Repræsentanter,  da  vil  de  bedre, 

naar  de  bliver  voksne,  være  i  Stand  til  at  arbejde  sam- 
men med  Missionærerne. 

Naar  vi  inviterer  Missionærerne  hjem,  lad  os  da  huske, 
at  hvis  det  er  om  Dagen,  maa  de  forlade  deres  Arbejde. 
Ønsker  vi,  at  de  skal  spise  til  Middag  hos  os,  lad  os  da 
sige  en  bestemt  Tid,  saa  vi  kan  faa  et  hyggeligt  Maaltid 
sammen,  og  ønsker  Missionærerne  at  gaa  straks  efter,  lad 
os  da  ikke  holde  paa  dem.  Det  var  jo  for  at  gøre  dem  en 
Glæde,  at  vi  inviterede  dem,  og  ikke  for  at  de  skulde  for- 
sømme deres   Arbejde. 

En  anden  Ting  —  ønsker  vi  at  se  Missionærerne  hos 
os  om  Aftenen,  bed  dem  da  komme  tidlig,  og  lad  os  selv 
være  færdige,  saa  vi  kan  faa  en  god  Tid  sammen,  og  dog 
bryde  op  til  den  Tid,  som  vi  alle  véd,  er  den  mest  rigtige, 
nemlig  inden  Kl.  11.  Der  har  vi  Mødre  igen  en  Lejlighed 
til  at  hjælpe  Missionærerne.  Vi  ønsker  jo  næsten  altid  at 
servere  en  eller  anden  Forfriskning.  Lad  os  da  gøre  det  i 
god  Tid,  og  derved  gøre  det  muligt  for  Missionærerne  at 
bryde  op  til  den  bestemte  Tid.  Paa  den  Maade  vil  det  være 
muligt  for  os  alle  at  overholde  den  Del  af  Visdomsordet, 
der  siger:   »Gaa  tidligt  til  Sengs.« 

Jeg  har  saa  ofte  hørt  Søskende  sige,  naar  en  Missionær 
er  rejst:  »Han  var  en  flink,  ung  Mand«,  og  andre  har  sagt: 
»Jeg  kendte  ham  næsten  ikke«.  Det  er  forkert,  og  jeg  tror 
ikke,  at  det  mest  er  Missionærens  Fejl.  Nej,  det  er  Mød- 
renes. Vi  har  ikke  været  mod  dem,  som  om  de  var  vore 
egne  Drenge,  vi  har  ikke  tilladt  dem  at  finde  et  Hjem  hos 
os,  og  vi  har  selv  unddraget  os  den  Velsignelse  det  er  at 
have  Missionærerne  blandt  os. 

Vi  Mødre  kan  ogsaa  paa  andre  Maader  hjælpe  Missio- 
nærerne. Vi  kan  hjælpe  dem  med  deres  Tøj.  Jeg  tror,  at 
hver  eneste  Missionær,  der  er  iblandt  os,  vilde  være  meget 
taknemlig,  dersom  vi  vilde  ofre  en  Times  Tid  til  at  gøre 
hans  Tøj  i  Stand.  Ja,  nogle  af  os  vil  maaske  sige:  »De 
fleste  af  Missionærerne  har  flere  Penge  end  jeg.  Hvorfor 
skulde  jeg  saa  gøre  det?«  Hvorledes  kan  vi  vide,  hvor  mange 
Penge  Missionærerne  har?  Ja,  hvad  véd  vi  om  de  Ofre  de- 
res Forældre  og  Søskende  maa  bringe  for  at  kunne  sende 
dem  herover  paa  Mission.  Vi  behøver  jo  ikke  at  have  Ud- 
gifter forbundet  dermed.  Bare  vi  udfører  Arbejdet,  er  de 
taknemmelige. 

Ja,  jeg  kunde  fremføre  mange  flere  Maader,  hvorpaa  vi 
kunde  hjælpe,  men  jeg  tror,  at  hver  enkelt  af  os  bedst  véd, 
hvordan  de  kan  hjælpe.  Tro  nu  ikke,  at  jeg  er  et  Pragt- 
eksemplar, og  gør  alle  de  Ting  jeg  har  omtalt  —  nej,  des- 
værre —   men  jeg   véd,   kære   Søskende,  at  det  er  en  stor 

Velsignelse  at  lære  Missionærerne  at  kende.  Jeg  har  ikke 
—  og  jeg  véd,  at  min^Mand  føler  det  samme  —  haft  saa 
god  en  Tid  i  mit  Liv,  som  nu  medens  Missionærerne  har 
boet  hos  os.  Jeg  véd,  at  Missionærerne  er  taknemlige  og 
paa  skønner  hver  lille  Venlighed,  der  bliver  vist  dem,  og 
jeg  véd,  at  jo  bedre  vi  kender  Missionærerne,  desto  mere 
føler  vi  os  knyttet  til  Kirken,  og  faar  Lyst  til  at  tage  Del 
i  Arbejdet. 

Maa  Gud  velsigne  Mødrene,  saa  de  kan  faa  Lyst  til  at  gøre 
alt  det  gode  imod  Missionærerne,  som  de  er  i  Stand  til, 
og  maa  Gud  velsigne  os  alle,  saa  vi  maa  være  i  Stand 
til,  at  leve  som  om  vi  var  en  stor  Søskendeflok.  Det  skal 
være  min  ydmyge  Bøn  i  Jesu  Kristi  Navn.  Amen. 

(Tale  holdt  ved  Foraarskonferencen 
i  Aalborg,  den  14.  Maj  1933.) 


DE  SISTE  DAGES  HELLIGES  RELIGIONS- 
PRINSIPPERS  INNFØRELSE  I  NORGE. 

Av  Carl  Af.  Hagberg,  Oslo,  Norge. 

Den  7.  oktober  1851  —  altsaa  nu  snart  for  82  år  siden  — 
ankom  de  forste  misjonærer  for  Jesu  Kristi  Kirke  til  byen 
Øster-Risor,  nemlig  Hans  Frederik  Petersen  og  John.  A. 
Ahmanson,  hvor  de  begynte  sitt  misjonsarbeide  med  å  utdele 
skrifter  til  byens  befolkning. 

Foranledningen  til  disse  misjonærers  ankomst  til  Norge 
var  en  jakteskipper  ved  navn  Svend  Larsen,  der  seilet  sitt  far- 
toi  mellem  Danmark  og  Norge  med  trælast,  og  han  fandt  en 
dag  en  dansk  avis  på  gaten,  hvori  apostel  Snow  og  de  øvrige 
misjonærers  ankomst  til  Danmark  omtaltes,  samt  trosartik- 
lerne og  lærdomsprinsippene,  som  disse  brødre  hadde  med 
sig  fra  Amerika.  Skipper  Larsen  leste  vedkommende  artikkel 
meget  interessert  igjennem,  og  resultatet  blev,  at  han  på  sin 
næste  tur  til  Danmark  opsøkte  apostel  Snow  og  fortalte  ham, 
på  hvilken  mate  den  danske  avis  var  kommet  Svend  Larsen 
i  hende.  Apostel  Snow  hørte  opmerksomt  på  den  forunder- 
lige mate,  hvorpå  skipper  Larsen  var  blitt  interesseret  i  de 
nye  religionsprinsipper,  og  unnerviste  ham  således  enn- 
videre  om  de  dyrebare  sannheter,  som  Snow  og  de  øvrige  var 
blitt  utsendt  med  og  bar  sitt  vidnesbyrd  herom.  Følgen  var, 
at  skipper  Larsen  annammet  vidnesbyrdet  med  giede  og  fikk 
ved  sin  avreis'e  fra  Danmark  de  omtalte  misjonærer  med  sig 
til  Norge. 

(Fortsættes  paa  Side  277). 

EVANGELIETS  INDFØRELSE  I  DANMARK. 

Den  5.  Juni  1849  vil  altid  staa  i  Danmarks  Historie  som 
en  mindeværdig  Dag,  idet  Kong  Frederik  den  Syvende  netop 
paa   denne   Dag   underskrev   Danmarks   Riges   Grundlov.    I 

denne  Grundlov  blev  der  givet 
Landets  Borgere  politisk  Frihed 
saavel  som  Religionsfrihed,  noget, 
som  Indbyggerne  længe  havde 
sukket  efter.  —  Vi  kan  se,  at  efter 
Grundlovens  Udstedelse  var  Jord- 
bunden moden  for  Jesu  Kristi 
Evangeliums  Indførelse  i  Dan- 
mark; allerede  ved  Generalkonfe- 
rencen i  Salt  Lake  City  i  Oktober 
1849  blev  en  Del  Missionærer  kal- 
det paa  Mission  til  fremmede 
Lande;  blandt  dem,  der  blev  kal- 
det til  Danmark,  var  Apostel 
Erastus  Snow,  som  senere  blev 
kendt  under  Navnet  »Nordens 
Apostel«,  og  Ældste  Peter  O.  Hansen,  der  var  dansk  af  Fødsel. 
Ældste  Hansen  ankom  til  Danmark  den  11.  Maj  1850,  nogle 
Uger  før  Apostel  Snow.  Han  begyndte  straks  at  udføre  Mis- 
sionærarbejde  blandt  sine  Slægtninge  og  andre,  men  han 
havde  meget  lidt  Held  med  sig  i  sine  Bestræbelser.  Endog 
hans  egen  Fader  vilde  intet  have  med  ham  at  gøre. 

Fredag  den  14.  Juni  1850  Kl.  10  om  Morgenen  ankom 
Apostel  Snow  og  Ældsterne  George  P.  Dykes  og  John  E. 
Forsgren  til  København.  Broder  Hansen  var  nede  ved  Skibet 
for  at  tage  imod  dem  og  være  dem  behjælpelig.  Den  15.  Juni, 
altsaa  Dagen  efter,  logerede  de  sig  ind  hos  en  Herr  Lauritz  B. 
Malling,  Bredgade  196  (ogsaa  da  kaldet  Norgesgade).  Herr 
Malling  og  Hustru  behandlede  Missionærerne-  med  yderste 
Venlighed  og  fandt  Glæde  i  at  høre  dem  synge  og  bede,  end- 
skønt de  ikke  forstod  Engelsk.  Lidt  efter  lidt  blev  de  ogsaa 

interesserede  i  Missionærernes  Budskab,  og  de  blev  senere 
Medlemmer  af  Kirken- 
Den  12.  August  samme  Aar  bar  det  Budskab,  Ældsterne 
havde  baaret,  Frugt,  idet  Apostel  Erastus  Snow  døbte  15  Per- 
soner i  Øresund;  for  første  Gang  var  Daabens  Ordinance 
blevet  udført  med  guddommelig  Myndighed  i  Danmark.  I 
Løbet  af  den  følgende  Uge  blev  atter  andre,  11  ialt,  døbt.  Det 
kunde  jo  efter  dette  se  ud,  som  om  alt  gik  glat  og  uden  Van- 
skeligheder, men  disse  skulde  snart  melde  sig;  Forfølgelser 
blev  almindelige,  Forfølgelser,  der  var  saa  strenge  og  frygte- 
lige, at  vi  vel  knap  nok  kan  sætte  os  ind  deri. 

Vi  føler,  at  vi  staar  i  Gæld  til  de  Mænd,  der  ofrede  saa 
meget  for  Evangeliets  Skyld;  overalt  hvor  der  er  Medlemmer 
af  Kirken  i  dette  Land,  vil  Apostel  Snows  og  Ældste  P.  O. 
Hansens  Navn  blive  nævnt  med  Ærbødighed. 

Ligeledes  paaskønner  vi  de  mange  Missionærers  Arbejde, 
som  de  har  udført  af  Kærlighed  til  Evangeliet.  Vi  glemmer 
heller  ikke,  hvad  vore  første  Medlemmer  gennemgik  af  Prø- 
velser og  Besværligheder  for  deres  Tros  Skyld. 

Vi  er  taknemmelige,  fordi  Evangeliet  har  været  prædiket  i 
dette  Land  i  saa  mange  Aar;  vi  sætter  Pris  paa  den  Religions- 
frihed, som  vi  nyder,  og  for  den  Tolerance,  der  findes  i  Ver- 
den i  Dag.  Lad  os  til  fulde  paaskønne  disse  Ting.  Den  bedste 
Maade,  hvorpaa  vi  kan  vise  vor  Taknemmelighd,  er  ved  at 
leve  et  bedre  og  renere  Liv,  kort  sagt  være  en  virkelig  Sidste 
Dages  Hellig.  Holger  M  Larsen 

(Fortsat  fra  Side  275). 

Den  første  forsamling  i  Øster-Risør  blev  avholdt  av  eldste 
Hans  Fredrik  Petersen  den  2.  november  1851,  hvor  de  nye 
lærdomsprinsipper  blev  bekjentgjort  for  en  meget  stor  og 
interessert  forsamling,  og  den  26.  november  blev  de  to  første 
medlemmer  innlemmet  i  kirken  ved  dåp  med  guddommelig 
myndighet,  og  den  7  desember  blev  det  første  nadvermåltid 
avholdt,  hvor  også  de  to  døpte  personer  fikk  håndspåleggelse 
for  den  Helligånds  gave. 

Således  var  da  fundamentet  for  Jesu  Kristi  kirke  lagt  og 
oprettelsen  herav  en  fullbyrdet  kjennsgjerning.  Men  nu  be- 
gynte  også  en  hård  tid  for  såvel  mis  jonærene  som  medlem- 
mene  med  forfølgelse  og  politiarrestasjoner.  Under  disse  for- 
holl  anså  eldste  Petersen  det  for  visdom  å  forlate  byen  og 
overlot  det  fremtidige  arbeide  for  kirken  til  de  3  gjenværende 
medlemmer,  et  arbeide,  som  de  også  meget  iherdigt  utførte. 
Den  16.  desember  bød  eldste  Petersen  sine  medarbeidere  og 
øvrige  venner  farvel  og  avreiste  med  en  ny  bekjendt  ved  navn 

Svend  Petter  Larsen  fra  Fredrikstad,  der  også  var  jagt- 
skipper. Med  ham  fikk  eldste  Petersen  fri  reise  og  kost  om- 
bord og  besokte  herunder  forskjellige  byer  fra  Arendal  til 
Bergen,  hvor  ett  utmerket  misjonsarbeide  utrettedes.  På 
denne  reise  blev  også  skipper  Larsen  meget  interessert  i  kir- 
kens lærdomme,  og  det  er  ham,  som  ved  sine  vidnesbyrd  til 
byens  befolkning  fikk  Fredrikstad  gren  organisert. 

Den  10.  juni  1852  ankom  fra  Danmark  misjonærene  John 
A.  Ahmanson,  Hans  Petter  Jensen  og  Jeppe  G.  Folkmann, 
der  nu  fikk  organisasjonsarbeidet  av  Øster-Risør  gren.  Unner 
disse  brodres  virksomhet  blev  del  første  kirkesamfund  av 
Jesu  Kristi  Kirke  av  Siste  Dages  Hellige  organisert  i  Øster- 
Risør  den  16.  juni  1852  med  18  mdlemmer,  hvor  broder  Johan 
Olsen  blev  innsatt  som  forstander.  Den  anden  gren  av  kirken 
blev  organisert  i  Fredrikstad  den  25.  juli  1852  med  7  med- 
lemmer. Senere  blev  kirkens  første  hovedsete  med  misjons- 
kontor  oprettet  i  Fredrikstad.  Den  tredie  gren  av  kirken  blev 
organisert  i  Brevik  den  5.  september  1852  med  15  medlem- 
mer. Over  disse  grene  blev  eldste  Ahmanson  beskikket  som 
den  første  konferensepresident  i  Norge.  Ved  en  senere  kon- 
ferense  i  Kjøbenhavn  blev  eldste  Christian  J.  Larsen  beskik- 
ket som  konferensepresident  for  den  Norske  Misjon,  der  da 
fikk  navnet  Brevik  konferense.  Den  fjerde  gren  av  kirken  blev 
organisert  i  Kristiania  (Oslo)  natten  til  den  8.  desember  1853 
av  eldste  C.  C.  A.  Christensen  med  10  medlemmer,  og  som 
grenens  første  forstander  blev  innsatt  Carl  Johan  E.  Fjeld. 
Breviks  konferense  hadde  nu  på  denne  tid  50  medlemmer. 
Den  første  misjonspresident  for  de  skandinaviske  lande  var 
da  eldste  John  Van  Cott. 

De  første  private  forsamlingslokaler  var  ført  i  Ekeberg- 
bakken,  dernæst  i  Ruselokkbakken  —  nu  Victoria  terrasse  — 
der  av  byens  befolkning  blev  kaldt  »Mormonernes  tempel«, 
og  der  blev  også  Oslo  grens  første  misjonskontor  åpnet,  hvor 
det  forblev  i  6  år. 

Den  første  kirkebygning  for  de  Hellige  blev  opbygget  i 
Osterhausgaten  27  og  blev  innviet  søndag  23.  juli  1871  av  da- 
værende konferensepresident  Brown.  Kirkens  første  presi- 
dentskaps  ydelse  til  byggningen  var  kr.  3000,00,  det  øvrige 
blev  betalt  av  medlemmerne  i  Oslo  gren. 

Andragender  om  religionsfrihet  blev  innlevert  til  Norges 
storting  i  årene  1852,  1854,  1856,  1862,  1865,  1882  og  nu  sisst 
i  1930.  Tiendeloven  blev  innført  i  de  skandinaviske  lande  i 
1856.  I  1905  fikk  Sverige  sin  egen  mis  jon,  og  i  1920  fikk  Norge 
også  sin  selvstendige  misjon. 

De  øvrige  grene  i  Norge  blev  organisert  som  følger:  Trond- 
heims gren  i  1853  med  63  medlemmer,  Halden,  Drammen  og 


279 

Stavanger  grene  i  1854  med  henholdsvis  80,  90  og  6  med- 
lemmer, Løtens  gren  i  Hedemarken  i  1855  med  11  medlem- 
mer, Namsos  i  Nordland  i  1867  med  26  medlemmer,  Odalen 
i  1873,  Bergen,  Eigersund  og  Ålesund  i  1899  med  henholdsvis 
49,  2  og  88  medlemmer,  Eidsvoll  og  Tønsberg  i  1903  og 
Haugesund  i  1905.  Dessuten  nogle  mindre  grene  som  Larvik, 
Moss,  Sortland  og  Narvik.  Medlemsantallet  i  Norge  er  nu  for 
tiden  omkring  1500  medlemmer. 

Kirken  har  nu  sine  faste  eiendomme  i  følgende  byer:  Oslo, 
Bergen,  Trondheim  og  Drammen. 


SØNDAGSSKOLEN 


NADVERVERS  FOR  JULI  MAANED. 
Samme  Vers  som  sidste  Maaned. 

KORLEKTIER  FOR  JULI  MAANED. 

Senior-  og  Juniorklassen: 

Joh.  3:  17:  »Thi  Gud  sendte  ikke  sin  Søn  til  Verden,  for  at 
han  skal  dømme  Verden,  men  for  at  Verden  skal  frelses  ved 
ham.« 

Børn  over  10  Aar: 

II.  Mos.  6:  6 — 7:  »Derfor,  sig  til  Israels  Børn:  Jeg  er 
Herren,  og  vil  udfore  eder  fra  Ægypternes  Byrder  og  fri  eder 
fra  deres  Trældom;  og  jeg  vil  udløse  eder  ved  en  udstrakt 
Arm  og  ved  store  Domme.  Og  jeg  vil  tage  mig  eder  til  et 
Folk,  og  jeg  vil  være  eder  en  Gud.« 

Børn  under  10  Aar: 

Husk,  at  Gud  dig  altid  ser, 
Om  du  gør,  hvad  der  er  Ret. 
Der  intet  Barn  i  Verden  er, 
Som  ikke  altid  bliver  set. 

FORSLAG  TIL  21/*  MINUTTERS  EMNE  FOR 
SENIOR-  OG  JUNIORKLASSEN. 

1.  Er  det  nødvendigt  at  have  Tro  paa  Gud? 

2.  Kan  Tro  alene  frelse  os? 

For  Børn  over  10  Aar: 

1.  Loven  paa  Sinai  (De  ti  Bud). 

2.  Moses'  Død. 

3.  Det  forjættede  Land  (Kanaan). 

4.  Josva  som  Israels  Leder. 

For  Børn  under  10  Aar: 

1.  Den  unge  Daniel  beskæmmer  de  Vise  i  Babel.  Hvorledes? 

2.  Fortæl  lidt  om  Daniels  ubegrænsede  Tillid  til  Gud. 


Lektier  for  Børneklasser  (10 — 14  Aar). 

2  5.  Juni. 

MOSES  (fortsat).  —  PAASKEN. 

Efter  at  de  ni  Plager  ikke  formaaede  at  befri  Israeliterne, 
fortalte  Gud,  at  med  blot  en  Plage  til  vilde  han  tvinge  Ægyp- 
terne til  at  lade  Israeliterne  gaa.  Moses  bad  derfor  sit  Folk 
om  at  gøre  sig  rede  til  Afrejsen.  I  hver  Husholdning  gav  han 
Ordre  til,  at  et  Lam  skulde  ofres,  og  Blodet  deraf  skulde  stry- 
ges paa  Dørstolpen.  Lammet  skulde  steges  og  spises,  og  den 
Del,  der  ikke  blev  spist,  skulde  brændes.  Den  Nat  blev  den 
førstfødte  i  hvert  ægyptisk  Hus  slaaet  med  Døden,  men  Dø- 
den gik  forbi  de  israelitiske  Hjem,  hvis  Døre  var  mærket 
med  Blodstænkene. 

I  hvert  ægyptisk  Hus  var  der  Død,  Sorg,  Klagen  og  Jam- 
mer. Saa  stor  en  Bevægelse  var  der  blandt  Folket  over  Tabet 
af  de  førstfødte,  at  de  gik  og  bad  Farao  om  at  lade  Israe- 
literne gaa.  De  frygtede  alle,  at  en  større  Ulykke  vilde  komme 
over  dem.  Farao  selv  syntes  at  være  opsat  paa  at  blive  fri  for 
dem,  for  han  sendte  Bud  efter  Moses  og  sagde:  »Gaa  bort,  du 
og  dit  Folk  og  tag  eders  Flokke  med  jer.« 

Saaledes  blev  Israels  Børn  fri.  Man  skulde  tro,  at  hver  en- 
kelt i  denne  store  Skare  vilde  anerkende  Guds  Magt  og  med 
glade  Hjerter  modtage  den  Interesse,  han  viste  dem.  Men  de, 
der  vil  læse  disse  stakkels  Slavers  Historie,  vil  se,  at  næsten 
ingen  af  dem  bevarede  deres  Tro  paa  Gud  ,for  de  fristes  atter 
og  atter  ved  et  eller  andet  Tegn.  Og  vi  vil  se  ved  at  studere 
disse  Folk,  at  Mennesker,  der  er  afhængige  af  Tegn  for  deres 
Tros  Skyld,  enten  maa  se  en  uafbrudt  Fortsættelse  af  Tegn, 
eller  ogsaa  bliver  deres  Tro  svag.  Dette  maa  nødvendigvis 
være  sandt,  fordi  Mennesker  bliver  overbevist  ved  at  drage 
Fornuftslutninger,  og  Tegn  tvinger  dem  næsten  til  »at  springe 
ind  i  en  Fornuftslutning«.  Vi  kan  ogsaa  lære  af  denne  Hi- 
storie fra  det  gamle  Israel,  at  Mennesker  ikke  paa  et  Øjeblik 
kan  forvandles  fra  Slaver  til  tænkende,  kloge  og  selvkontrol - 
lerende  Individer.  Det  tager  lang  Tid. 

Farao  lod  Israeliterne  gaa,  men  ikke  saa  snart  var  de  borte, 
førend  han  skiftede  Mening,  og  han  drog  ud  med  sin  Hær 
for  at  bringe  dem  tilbage.  Efter  nogle  faa  Dages  March  fik 
han  Øje  paa  dem,  netop  da  de  naaede  Havets  Bredder.  Dette 
Hav  var  det  Røde  Hav,  der  skiller  Asien  fra  Afrika. 

Naturligvis  troede  Ægypterne,  at  Tilfangetagelsen  af  Israe- 
literne  vilde  blive  en  let  Sag,  fordi  Havet  vilde  standse  dem 
og  fordi  Israeliterne  ogsaa  var  bange,  for  de  forstod,  at  de  var 
fanget  mellem  deres  Fjender  og  Havet.  Flugt  syntes  umulig. 
I  deres  Fortvivlelse  samlede  de  sig  omkring  Moses,  og  han 
beroligede  dem  ved  at  minde  dem  om  Gud  og  at  love  dem, 
at  Gud  ikke  vilde  glemme  dem.  Saa  førte  han  dem  lige  ned 
til  Havfladen.  Der  skiltes  Vandet  som  Svar  paa  Moses'  Bøn, 
og  Moses  og  alle  Israels  Børn  vandrede  paa  tørt  Land.  Da 
Ægypterne  saa  dette,  tænkte  de  uden  Tvivl,  at  Israeliterne 
havde  indset,  at  Situationen  var  haabløs,  og  hellere  end  at 
blive  fort  tilbage  til  Slaveriet  vilde  de  i  deres  Forvirring  ud- 
slette sig  selv  i  Havet.  Men  de  forstod  straks,  at  dette  ikke 
var  Tilfældet,  men  at  de  gik  tværs  over  Havet  paa  tørt  Land. 
Ægypterne  skyndte  sig  da  for  at  forfølge  dem.  I  det  Øjeblik, 
de  naaede  Kysten  af  Havet,  var  Israeliterne  kommet  i  Sikker- 
hed paa  den  anden  Side.  Farao  fulgte  efter  med  sine  Krigs- 
vogne og  sine  Soldater,  og  i  det  Øjeblik,  da  hele  Hæren  var 
kommet  til  det  Sted,  hvor  Havet  havde  været,  skyllede  Vand- 
masserne tilbage  og  begravede  dem;  Josepnus  fortæller  os,  at 
det  ogsaa  begyndte  at  regne  og  tordne  og  lyne  frygteligt. 
Farao  og  hele  hans  Hær  blev  saa  fuldstændig  tilintetgjort, 
at  ikke  en  eneste  var  tilbage  til  at  underrette  de  øvrige,  der 
var  hjemme,  om  denne  frygtelige  Ulykke. 

Vi  kan  let  forstaa,  at  Israeliterne  næppe  var  i  Stand  til  at 
styre  sig  selv,  saa  glade  var  de  over  deres  vidunderlige  Be- 
frielse. At  de  fejrede  Begivenheden  med  Sang  og  Jubel,  kan 
der  ikke  være  Tvivl  om,  for  Bibelen  fortæller  os  om  en  af  de 
Sange,  som  de  sang.  (2.  Mosebog  15:  1 — 2.) 

Spørgsmaal. 

1.  Genfortæl  Historien  om  den  tiende  Plage. 

2.  Læs  2.  Mosebog  13:  1 — 10.  Hvilken  Forbindelse  er  der  mel- 
lem denne  Fest  og  den  tiende  Plage?  Hvorfor  er  Spisnin- 
gen af  usyret  Brød  gjort  til  et  Kendetegn  paa  Flugten  i 
Ørkenen?  Hvad  er  usyret  Brød? 

3.  Kan  du  i  vor  Kirke  finde  Eksempler  paa,  at  Paaskens  Fest 
og  Ofringer  synes  at  symbolisere?  (Bed  din  Lærer  forklare 
dig,  hvad  »symbolisere«  betyder.) 

4.  Hvor  er  det  Røde  Hav?  Regner  det  meget  ofte  i  Ægypten 
i  den  Del,  der  er  tæt  ved  det  Røde  Hav? 

5.  Er  vi  retfærdiggjort  ved  at  sige,  at  Israels  Børn  fejrede 
deres  Udfrielse  med  at  synge  og  juble?  (Læs  2.  Mosebog 
15:  1—19.) 

2.  Juli. 
MOSES  (fortsat).  —  »ISRAEL  I  ØRKENEN«. 

Glæden  over  deres  Udfrielse  fra  Ægypterne  varede  ikke 
længe  blandt  Israels  Børn,  for  snart  efter,  at  de  havde  forladt 
Havet,  befandt  de  sig  i  Ørkenen.  Sorg  var  nu  deres  Skæbne, 
for  Ørkenen  bød  dem  intet  at  spise  eller  drikke.  For  at 
finde  Vand  gravede  de  dybe  Brønde.  Sent  en  Aften  kom  de  til 
et  Sted,  der  hed  Marah.  Marah  fik  sit  Navn  paa  Grund  af  det 
daarlige  Vand,  der  var  der;  thi  »Mar«  betyder  »Bitterhed«. 
Paa  dette  Sted  var  der  en  Brønd,  der  indeholdt  en  hel  Del 
Vand,  og  det  blev  fortalt  Israeliterne,  at  der  ikke  var  andet 
Vand  indenfor  en  lang  Afstand.  Dette  gjorde  naturligvis 
Folket  bedrøvet.  Moses  sørgede  dybt,  da  han  saa  Folkets  Til- 
stand, der  var  foraarsaget  paa  Grund  af  deres  frygtelige 
Tørst.  Bibelen  fortæller  os,  at  Vandet  blev  gjort  sødt,  efter  at 
Moses  havde  kastet  et  vist  Træ  deri.  Josephus  fortæller  os,  at 
Moses  bad  over  Brønden  og  derpaa  fortalte  Folket,  at  hvis 
de  stærke  Mænd  iblandt  dem  vilde  drage  det  mest  Vand  op, 
vilde  der  være  fris"k  Vand  i  Stedet  for  det  daarlige,  og  Brøn- 
den vilde  saa  forsyne  dem  med  Vand,  der  var  værd  at  drikke. 
Folket  troede  Moses  og  gjorde,  som  han  sagde,  og  saaledes 
fik  de  godt  Vand. 

Efter  at  de  havde  forladt  dette  Sted,  kom  de  dernæst  til  en 
Palmelund,  som  viste  sig  at  være  en  elendig  Oase.  Her  slap 
deres  Levnedsmidler  op,  og  de  begyndte  at  knurre  igen.  De 
beklagede  sig  meget  og  gav  Moses  Skylden  for  at  have  bragt 
dem  ud  i  Ørkenen.  Nogle  blev  endog  fulde  af  Had  og  kastede 
Sten  paa  deres  store  Fører,  hvad  der  viser,  hvor  hurtigt  Folk 
kan  glemme.  Moses  maatte  dadle  dem  ved  at  gentage  overfor 
dem  Guds  Godhed  og  Velsignelser.  Hans  milde  Ord  skæm- 
mede dem,  og  de  blev  endnu  engang  fredelige. 

Moses  forlod  Israels  Skarer  og  gik  op  paa  et  Bjerg  og  bad 
Gud  om  at  hjælpe  dem  i  deres  Prøvelser.  Herren  sendte  store 
Flokke  af  Fugle,  der  hjalp  dem  over  deres  Sult.  Moses  tak- 
kede Gud,  fordi  han  havde  sendt  Fuglene. 

Efter  dette  hændte  en  endnu  mere  vidunderlig  Ting.  Som 
Svar  paa  Moses'  Bøn  faldt  et  hvidt,  duglignende  Stof  ned 
fra  Himlen.  Naar  nogen  rørte  ved  dette  Stof,  opdagede  de,  at 
det  hængte  fast  ved  deres  Hænder,  og  naar  de  smagte  det, 
viste  det  sig  at  være  udmærket  Føde.  Ingen  vidste,  hvad 
det  var. 

Alle  spurgte:  »Hvad  er  det?«  Eller  naar  de  tog  det  op, 
sagde  de:  »Hvad  er  dette?«  Ingen  besvarede  nogensinde  deres 
Spørgsmaal,  og  ingen  véd  endnu  den  Dag  i  Dag,  hvad  det 
var.  Men  det  faldt  fra  Himlen  Dag  efter  Dag  og  ernærede 

Israeliterne.  Det  var  Føde  sendt  fra  Gud,  og  Folket  kaldte  det 
»Manna«,  der  betyder  »Hvad  er  dette?«  Navnet  blev  taget 
fra  deres  Spørgen. 

Folket  var  allesammen  ivrige  efter  at  samle  det  op.  Alt,  hvad 
der  bliver  givet  os  for  intet,  faar  os  til  at  ønske  at  tage  mere, 
end  vi  behøver.  Herren  gav  Israel  en  god  Lektion  i  dette.  Der 
blev  sagt  til  dem  kun  at  samle  saa  meget,  der  var  nødvendigt 
for  dem  selv  og  deres  Familier  for  en  Dag.  Nogle  havde  ikke 
Respekt  for  denne  Instruktion,  og  de  fandt  blot,  at  det,  de 
samlede  mere,  end  de  behøvede,  blev  daarligt  før  den  næste 
Dag.  Dagen  før  Sabbaten  blev  det  sagt  til  dem  at  samle  nok 
til  to  Dage.  Og  mærkeligt  nok,  det,  de  samlede  til  Sabbaten, 
spoleredes  ikke.  Det  er  en  af  de  største  Lektier  i  Historien 
om  Guds  mirakuløse  Omhu  for  sit  Folk.  Vi  skal  se,  at  dog 
kun  faa  huskede  Guds  Godhed  og  Naade. 

En  anden  Gang  paa  et  Sted,  der  hed  Rephidim,  knurrede 
Folket  atter,  og  Moses  slog  paa  en  Klippe,  efter  at  han  havde 
bedt  til  Herren,  og  se  Vand  kom  frem. 

Da  Israels  Børn  nærmede  sig  det  Sted,  hvor  Jethro,  Moses' 
Svigerfader,  boede,  kom  Jethro  for  at  besøge  Moses.  Dette 
var  en  stor  Begivenhed  i  Bibelens  Historie,  fordi  Moses,  som 
et  Resultat  af  Jethros  Besøg,  paabegyndte  Organisationen  af 
Israels  Børn.  Det  kom  frem  paa  denne  Maade.  En  Dag  be- 
mærkede Jethro  Moses  i  Midten  af  en  stor  Skare  Mennesker. 
Han  var  ved  at  afgøre  deres  Uenigheder.  For  naar  Folket  var 
uenigt,  kom  de  til  Moses,  for  at  han  kunde  afgøre  deres  Stri- 
digheder. Saaledes  var  Moses  meget  stærkt  optaget  paa  Grund 
af  det  store  Antal  Israeliter.  Jethro  saa,  at  Moses  havde  for 
meget  at  gøre,  derfor  fortalte  han  ham,  at  han  skulde  over- 
lade de  mindre  Stridigheder  til  andre  og  selv  tage  sig  af  de 
større  og  vigtigere.  Jethro  bad  ham  udpege  en  Leder  for  hver 
ti  Tusinde,  saa  andre  over  hver  Tusind,  saa  mindre  Ledere 
over  hver  500  og  saaledes  videre,  indtil  endog  hver  ti  Mand 
havde  en  Leder.  Saaledes  blev  Israel  organiseret  paa  samme 
Maade,  som  en  Hær  er  organiseret.  Paa  denne  Maade  havde 
hver  enkelt  Mand  sin  bestemte  Pligt,  naar  de  slog  Lejr,  og 
hver  et  bestemt  Sted  og  en  bestemt  Pligt,  naar  de  var  paa 
March.  Det  er  den  eneste  rigtige  Maade  at  benytte,  naar  store 
Menneskemasser  er  paa  Vandring. 

Dette  var  nødvendigt,  fordi  Israel  snart  vilde  være  i  Fjen- 
dens Land,  og  de  vilde  snart  være  nødsaget  til  at  kæmpe. 
Israels  fremtidige  Held  og  Fremgang  maa  for  en  stor  Del  til- 
skrives Jethros  Forslag.  Moses  er  ikke  bange  for  at  anerkende 
Jethro  som  Ophavsmanden  til  Planen  for  Israels  Børns  Or- 
ganisation. Dette  Tilfælde  viser  os  et  vidunderligt  Træk  i 
Moses'  Karakter.  (Se  2.  Mosebog  18.) 

Spørgsmaal. 

1.  Hvad  er  Betydningen  af  Ordet  »Manna«? 

2.  Fortæl  om,  da  Fuglene  kom. 

3.  Fortæl  Historien  om,  hvorledes  det  bitre  Vand  ved  Marah 
blev  til  godt  Drikkevand. 

4.  Oprids  Modsætningen  mellem  Historien  i  Bibelen  og  den 
Maade,  hvorpaa  Josephus  fortæller  den. 

5.  Hvilken  Historie  kan  du  bedst  lide?  Hvilken  tror  du  vilde 
give  Folket  mere  Tillid  til  deres  Fører? 

6.  Fortæl  Historien  om  Mannaen  paa  en  saadan  Maade,  at 
vi  kan  lære  noget  med  Hensyn  til  Egenkærlighed. 

7.  Nævn  saa  mange  bemærkelsesværdige  Ting,  du  kan,  som 
Gud  gjorde  for  Israels  Børn. 

8.  Med  alle  de  Mirakler,  der  blev  gjort  for  dem,  lærte  de 
nogensinde  at  have  fuldkommen  Tro  paa  Gud  eller  deres 
Ledere? 

9.  Hvis  de  gjorde,  fortæl  da  hvorfor.  Hvis  de  ikke  gjorde, 
fortæl  da,  hvorfor  du  tror,  de  ikke  voksede  i  Troen. 


Lektier  for  Børneklasser  (under  10  Aar). 

2  5.  Juni. 
Tekst:  2.  Kongernes  Bog  19:  18. 

Under  vor  Læsning  af  Bibelens  Historie  finder  vi  ofte  en, 
hvori  Herren  kæmper  i  Slagene  for  dem,  der  prøver  at  gøre 
det  rette.  Det  var  Herren,  som  hjalp  David  med  at  vinde  over 
Kæmpen  Goliath,  og  det  var  Herren,  der  hjalp  Josva. 

Denne  Gang  hjælper  han  Kong  Ezekias.  Ezekias'  Fader 
havde  ikke  været  en  god  Konge,  hvad  der  heller  ikke  havde 
været  Tilfældet  med  adskillige  Konger  før  ham,  men  Ezekias' 
Moder  var  en  meget  god  Kvinde.  Hun  bad  ikke  til  Afguder. 
Hun  bad  altid  til  Herren,  og  hun  lærte  sin  Søn  at  gøre  det 
samme.  Derfor  holdt  han  sig  til  Herren,  da  han  blev  Konge. 
Selve  hans  Navn  betød:  »Gud  vil  gøre  dig  stærk«.  Saa  snart 
han  blev  Konge,  lod  han  alle  Afguderne  rive  ned  og  flyttede 
dem.  Han  ønskede  ikke,  at  Folket  skulde  have  saadanne  Af- 
guder at  tilbede.  Saa  lod  han  Templet  rense  og  gjorde  det 
smukt  i  Stand,  for  Kongerne  før  ham  havde  taget  dets  kost- 
bare Skatte  og  lukket  dets  Døre.  Han  bad  Aarons  Børn  om 
at  komme  og  feje  Snavset  bort  og  vaske  de  farvede  Gulve. 
De  kom  og  bragte  Klokker  og  Trompeter  med  sig.  De  lærte 
at  synge  Sange,  saa  at  de  kunde  have  en  god  Gudstjeneste. 
Kong  Ezekias  sendte  Breve  til  hele  Folket  bedende  dem  om 

at  komme  til  Jerusalem  for  igen  at  holde  deres  Taksigelses- 
fest i  Templet. 

Nogle  lo  af  dette  Forslag,  men  mange  kom.  Hvilken  ud- 
mærket Tid  de  havde.  De  hilste  hinanden  med  Glæde  og  sang 
Lovsange  til  Herren.  Præsterne  og  Levitterne  velsignede  Fol- 
ket, og  deres  Bønner  blev  hørt  i  Himlen. 

Saa  drog  alle  hjem  med  Glæde  i  deres  Hjerter.  Og  Herren 
var  med  Ezekias  og  velsignede  ham  i  alt  det,  han  gjorde, 
enten  han  var  hjemme  eller  borte  fra  Hjemmet. 

En  Dag  hørte  han  imidlertid  daarlige  Nyheder.  Det  var,  at 
Senakerib,  en  assyrisk  Konge,  havde  ødelagt  mange  af  hans 
Byer  og  havde  taget  Hundreder  af  Folk  til  Fange.  Derfor 
sendte  Kong  Ezekias,  der  ogsaa  var  bange  for,  at  han  snart 
skulde  blive  taget  til  Fange,  Bud  til  Senakerib,  at  han  vilde 
betale  ham,  hvilken  Sum  han  end  ønskede.  Senakerib  for- 
langte saa  meget,  at  Ezekias  endog  maatte  give  ham  Guld- 
dørene, som  han  havde  lavet  i  Herrens  Tempel.  Selv  da  var 
Senakerib  ikke  tilfreds.  Han  sendte  sin  General  til  Ezekias' 
Palads.  Generalen  raabte  saa  højt,  at  alle  Ezekias'  Tjenere 
og  de,  der  stod  nær  ved,  kunde  høre  det.  Han  raabte:  »Lad 
ikke  eders  Konge  narre  jer,  han  kan  ikke  frelse  jer  fra  vor 
Hær.  Lad  ham  heller  ikke  lokke  jer  til  at  stole  paa  Herren. 
Men  kom,  giv  os  en  Gave,  og  vi  vil  føre  eder  til  et  vidunder- 
ligt Land.  Lyt  til  os.  Vi  har  taget  all  de  andre  Byer,  og  I  kan 
ikke  standse  os  i  at  tage  eders.« 

Kong  Ezekias'  Tjenere  blev  meget  forskrækkede,  men  de 
sagde  ikke  noget.  Da  de  kom  til  deres  Konge,  rev  de  deres 
Klæder  i  Stykker.  I  deres  Land  var  det  et  Tegn  paa,  at  de 
var  bedrøvede.  Da  Kongen  hørte  deres  Budskab,  rev  han  og- 
saa sine  Klæder  i  Stykker,  dækkede  sit  Legeme  med  Sæk  og 
Aske  og  gik  hen  til  Templet  for  at  bede.  Medens  han  bad  der, 
sendte  han  sine  Tjenere  til  Esajas,  en  Guds  Profet,  bedende 
ham  om  ogsaa  at  bede.  Og  Esajas  sagde  til  dem:  »Sig  til 
eders  Herre:  Saaledes  siger  Herren.  Vær  ikke  bange  for  de 
Ord,  som  du  har  hørt.  Se,  jeg  vil  foraarsage,  at  Senakeribs 
Hær  vil  vende  om  og  drage  hjem,  og  der  vil  deres  Konge  dø.« 
Da  Senakerib  hørte  dette,  sendte  han  et  Brev  til  Ezekias,  i 
hvilket  han  sagde:  »Lad  ikke  din  Gud  bedrage  dig.  Jerusalem 
vil  blive  min  By.« 

Saa  gik  Ezekias  til  Templet  og  lagde  Sagen  for  Herren. 
Han  bad:  »O,  Herre,  Israels  Gud,  du  er  hele  Jordens  Gud. 
Se,  hvad  denne  Assyriens  Konge  har  gjort.  Vi  beder  dig,  frels 
os  fra  ham,  at  vi  maa  vide,  at  du  er  Gud  Herren,  kun  du 
alene.« 

Saa  sendte  Esajas  Bud  og  sagde:   »Saaledes  siger  Gud 
Herren,  jeg  har  hørt  dine  Bønner  Ezekias,  og  jeg  vil  beskytte 

dig.  Denne  Konge,  som  tror  han  er  stærk,  er  ikke  stærk,  for 
jeg  vil  sende  ham  hjem  den  samme  Vej,  som  han  kom.  Han 
skal  ikke  komme  ind  i  din  By,  ikke  engang  afskyde  en 
Pil  der.« 

Saa  gik  Ezekias  hjem  fra  Templet.  Han  vidste,  at  Herren 
vilde  frelse  ham  og  hans  Folk. 

Det  skete  den  Nat,  at  Herrens  Engel  gik  ind  imellem  Sena- 
kéribs  Hær  og  slog  185.000  ihjel.  Da  Morgenert  kom,  og  Eze- 
kias' Folk  saa  ud  over  Hæren,  var  der  ingen,  der  bevægede 
sig  iblandt  dem,  for  Jorden  var  dækket  med  døde. 

Saa  drog  Senakerib  hjem,  fuld  af  Rædsel.  Det  skete  akku- 
rat, som  Esajas  havde  sagt.  Kongen  blev  dræbt  af  sine  egne 
Mænd,  medens  han  var.  i  Færd  med  at  tilbede  sine  Afguder 
af  Træ  og  Sten. 


2.  J  u  1  i. 

EZEKIAS  BLIVER  TRØSTET. 
Tekst:  2.  Kongernes  Bog  20:  1—12,  Esajas  38. 

Naar  vi  spadserer  hen  ad  Gaden  i  Solskinnet,  er  der  altid 
nogen,  som  spadserer  ved  Siden  af  os.  Naar  vi  flytter  os,  flyt- 
ter han  sig  ogsaa,  naar  vi  standser,  standser  han  ogsaa,  og 
han  ligner  os.  Hvis  vi  har  en  Hat  paa,  har  han  den  samme 
Slags  paa,  og  hvis  vi  vinker  med  Haanden,  vinker  han  ogsaa. 
Sommetider  spadserer  han  foran  os,  til  andre  Tider  spadserer 
han  ved  Siden  af  os,  og  atter  andre  Gange  spadserer  han  bag 
ved  os.  Og  det  morsomste  ved  det  hele  er,  at  han  sommetider 
er  kort,  undertiden  er  han  meget  høj,  men  han  ligner  os  altid. 
Hvem  er  denne  »ene«? 

Naar  Solen  er  oven  over  vort  Hoved  en  lille  Smule  til 
Venstre  for  os,  hvor  vil  vor  Skygge  da  falde?  Naar  Solen  er 
bag  ved  os,  hvor  er  vor  Skygge  da?  Naar  Solen  er  foran  os, 
hvor  er  den  saa?  I  gamle  Dage  plejede  Folk  at  kunne  sige, 
hvad  Tid  det  var  paa  Dagen  ved  at  lægge  Mærke  til,  paa  hvil- 
ken Side  af  en  Genstand  dens  Skygge  vilde  falde.  Engang  for 
mange  Aar  siden  lod  vor  himmelske  Fader  en  Skygge  gaa 
den  forkerte  Vej  for  at  vise  en  Mand,  at  han  vilde  blive  hel- 
bredet. Dette  er  Historien. 

Den  gode  Kong  Ezekias,  som  vi  talte  om  sidste  Gang,  blev 
meget  syg.  Han  var  saa  syg,  at  Esajas,  Profeten,  kom  for  at 
sige  Farvel  til  ham,  fordi  Herren  havde  fortalt  Esajas,  at 
Kongen  skulde  dø.  Naar  en  Moder  gaar  ud  en  lille  Tid,  for- 
tæller huri  i  Almindelighed  dem,  der  er  hjemme,  hvad  hun 
ønsker,  de  skal  gøre,  medens  hun  er  borte.  Og  saaledes  bad 
Herren  Esajas,  at  han  skulde  sige  til  Kongen,  at  han  ikke 

kunde  blive  rask.  Han  bad  ham  om  at  planlægge  sit  Arbejde 
saaledes,  at  Folket  vilde  vide,  hvad  han  ønskede,  de  skulde 
gøre,  naar  han  var  borte. 

Da  Kong  Ezekias  hørte,  at  han  skulde  forlade  sit  Folk,  følte 
han  sig  meget  bedrøvet.  Han  ønskede  at  gøre  mere  for  dem 
og  at  hjælpe  dem  med  at  leve  i  Fred.  Han  var  saa  bedrøvet, 
at  han  græd  bitterligt  og  brød  ud  i  Bøn  til  Gud  sigende:  »O, 
Gud,  jeg  beder  dig,  lad  mig  leve.  Husk,  at  jeg  har  prøvet  paa 
at  gøre  det  rigtige.  Jeg  har  aldrig  bedt  til  disse  andre  Guder, 
men  jeg  har  altid  bedt  til  dig.« 

Og  Herren  hørte  hans  Bon.  Han  bad  Esajas  gaa  tilbage  og 
sige  ham  det.  Esajas  vendte  om  og  gik  tilbage  til  Kongens 
Slot  og  sagde:  »Saaledes  siger  Herren:  Jeg  har  hørt  din  Bøn, 
jeg  har  set  dine  Taarer,  og  jeg  vil  helbrede  dig.  Du  skal  leve 
endnu  i  15  Aar.  Om  tre  Dage  skal  du  gaa  til  Templet  og 
bede.« 

Esajas  bad  da  en  Tjener  om  at  lave  et  Figenplaster  og 
lægge  det  paa  sin  Herre,  saa  at  han  kunde  blive  rask. 

Kong  Ezekias  var  meget  lykkelig,  men  han  ønskede  at  vide, 
hvordan  han  kunde  være  sikker  paa,  at  han  vilde  blive  rask. 
Og  Esajas  svarede  ham,  at  han  vilde  give  ham  Bevis  derpaa. 
Derfor  bad  Esajas  til  Herren,  at  han  vilde  gøre  noget  for  at 
bevise  Kongen,  at  han  vilde  blive  rask. 

I  den  By,  hvor  Ezekias  boede,  var  det  eneste  Ur,  de  havde, 
et  Solur,  der  viste  Tiden  ved  Skyggen.  Dette  Solur  var  kun 
en  Pille,  der  stod  lige  op  i  Midten  af  en  rund  Terrasse.  Naar 
Skyggen  af  denne  Pille  faldt  paa  et  bestemt  Sted,  vidste  Folk, 
at  det  var  Middag,  fordi  Skyggen  altid  faldt  paa  dette  Sted 
paa  den  samme  Tid  af  Aaret.  Naar  den  faldt  paa  et  andet 
Sted,  at  det  var  midt  imellem  Middag  og  Aften.  Derfor  bad 
Esajas  Herren  om  at  lade  Skyggen  falde  helt  modsat,  saa  at 
Kongen  kunde  vide,  at  han  vilde  blive  rask.  Og  Herren,  der 
er  mild  og  venlig  overfor  sine  trofaste  Børn,  holdt  Ezekias 
fra  at  bekymre  sig  mere.  Han  drejede  Solurets  Skygge  til- 
bage. Da  vidste  Kongen  uden  Tvivl,  at  han  vilde  blive  rask. 

Oh,  hvor  lykkelig  han  var.  I  Stedet  for  at  græde  sang  han 
af  Glæde,  idet  han  atter  og  atter  takkede  Gud. 

VISDOMSORDET. 

Af  Stephen  L.  Richards  af  de  tolvs  Raad. 

Jeg  kender  ikke  til  noget  visere  end  Visdomsordet. 

Det  er  et  Budskab  af  fortrinlig  Livskraft,  udtrykt  i  venlige, 
overtalende  Vendinger. 

Del  er  omfattende  og  dog  bestemt. 

Det  betegner  og  indeholder  endog  mere,  end  det  indeholder. 

Det  er  personligt,  men  det  er  ogsaa  universel  i  sin  Hen- 
vendelse til  Menneskene. 

Det  er  paa  engang  timeligt,  aandeligt,  videnskabeligt  og 
økonomisk. 

Ja,  indenfor  det  findes  et  Udtog  af  Jesu  Kristi  Evangelium 
—  »et  Princip  med  et  Løfte,  afpasset  efter  de  svages  Forfat- 
ning« givet  ved  Aabenbaring  som  en  »Hilsen«,  ikke  som  »Be- 
faling eller  Tvang«,  men  for  »timelig  Frelse«  og  »Visdom  og 
Kundskabens  Skatte«. 

Det  udsprang  ikke  fra  Menneskets  Sind. 

Det  er  guddommeligt. 


Glemmer  ikke  Gæstfrihed;  thi  ved  den  have  nogle,  uden 
at  vide  det,  herbergeret  Engle.  (Hebr.  13:  2.) 

